
KĖDAINIŲ RAJONO SAVIVALDYBĖS TARYBA

SPRENDIMAS
DĖL SAUGOTINŲ ŽELDINIŲ KIRTIMO, KITOKIO PAŠALINIMO IŠ AUGIMO VIETOS AR INTENSYVAUS GENĖJIMO LEIDIMŲ IŠDAVIMO IR PRAŠYMŲ DĖL ŽELDINIŲ ATKURIAMOSIOS VERTĖS KOMPENSACIJOS DYDŽIO PERSKAIČIAVIMO NAGRINĖJIMO IR SUMOKĖTOS ŽELDINIŲ ATKURIAMOSIOS VERTĖS KOMPENSACIJOS GRĄŽINIMO TVARKOS APRAŠO TVIRTINIMO

[bookmark: _GoBack]2021 m. gruodžio 8 d. Nr. SP-349
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos želdynų įstatymo 13 straipsnio 9 dalimi, Kėdainių rajono savivaldybės taryba n u s p r e n d ž i a:
1. Patvirtinti Saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašą (pridedama). 
2. Pripažinti netekusiais galios Kėdainių rajono želdynų ir želdinių apsaugos taisyklių, patvirtintų Kėdainių rajono savivaldybės tarybos 2020 m. vasario 28 d. sprendimu Nr. TS-35 „Dėl Kėdainių rajono želdynų ir želdinių apsaugos taisyklių patvirtinimo“ 15 punktą, IV, IX skyrius ir 1 bei 2 priedus.

Kėdainių rajono savivaldybės tarybai

AIŠKINAMASIS RAŠTAS
DĖL LEIDIMŲ KIRSTI AR KITAIP PAŠALINTI IŠ AUGIMO VIETOS SAUGOTINUS ŽELDINIUS IŠDAVIMO, PRAŠYMŲ PERSKAIČIUOTI ŽELDINIŲ ATKURIAMOSIOS VERTĖS KOMPENSACIJĄ NAGRINĖJIMO IR SUMOKĖTOS KOMPENSACIJOS GRĄŽINIMO TVARKOS APRAŠO PATVIRTINIMO

2021-12-03
Kėdainiai

Parengto sprendimo projekto tikslai:
Sprendimo tikslas – patvirtinti Saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašą. 
Sprendimo projekto esmė, rengimo priežastys ir motyvai:
2021 m. lapkričio 1 d. įsigaliojusiame naujos redakcijos Lietuvos Respublikos želdynų įstatymo 13 straipsnio 9 dalyje nustatyta, kad savivaldybių atstovaujamosios institucijos nustato Saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarką. 
Lėšų poreikis (jeigu sprendimui įgyvendinti reikalingos lėšos):
Lėšos nereikalingos.
Laukiami rezultatai:
Patvirtinus sprendimo projektą, bus patvirtintas Saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašas. 

Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis


	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	



* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Žemės ūkio ir aplinkosaugos skyriaus vedėja	                      Ieva Lukošienė




PATVIRTINTA 
Kėdainių rajono savivaldybės tarybos
2021 m.          sprendimu Nr. TS- 


SAUGOTINŲ ŽELDINIŲ KIRTIMO, KITOKIO PAŠALINIMO IŠ AUGIMO VIETOS AR INTENSYVAUS GENĖJIMO LEIDIMŲ IŠDAVIMO IR PRAŠYMŲ DĖL ŽELDINIŲ ATKURIAMOSIOS VERTĖS KOMPENSACIJOS DYDŽIO PERSKAIČIAVIMO NAGRINĖJIMO IR SUMOKĖTOS ŽELDINIŲ ATKURIAMOSIOS VERTĖS KOMPENSACIJOS GRĄŽINIMO 
TVARKOS APRAŠAS

I	SKYRIUS
BENDROSIOS NUOSTATOS

1. Saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašas (toliau – Tvarkos aprašas) nustato saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo, prašymų dėl želdinių atkuriamosios vertės kompensacijos dydžio perskaičiavimo nagrinėjimo, sumokėtos želdinių atkuriamosios vertės kompensacijos grąžinimo tvarką.
2. Šis Tvarkos aprašas netaikomas miško žemėje augantiems augalams, žemės ūkio paskirties žemėje augantiems žemės ūkio augalams ir apleistiems žemės ūkio naudmenų plotams, apaugusiems sumedėjusiais augalais, išskyrus juose augančius saugomus ir saugotinus želdinius.
3. Tvarkos apraše vartojamos sąvokos atitinka Lietuvos Respublikos želdynų įstatyme vartojamas sąvokas.

II SKYRIUS
LEIDIMŲ SAUGOTINŲ ŽELDINIŲ KIRTIMO, KITOKIO PAŠALINIMO IŠ AUGIMO VIETOS AR INTENSYVAUS GENĖJIMO DARBAMS IŠDAVIMO, PRAŠYMŲ DĖL ŽELDINIŲ ATKURIAMOSIOS VERTĖS KOMPENSACIJOS DYDŽIO PERSKAIČIAVIMO NAGRINĖJIMO IR SUMOKĖTOS ŽELDINIŲ ATKURIAMOSIOS VERTĖS KOMPENSACIJOS GRĄŽINIMO TVARKA

4. Saugotinus želdinius kirsti, kitaip pašalinti iš augimo vietos ar intensyviai genėti galima tik turint Kėdainių rajono savivaldybės (toliau – Savivaldybė) administracijos direktoriaus (toliau – Administracijos direktorius) arba jo įgalioto asmens išduotą leidimą kirsti, kitaip pašalinti iš augimo vietos ar intensyviai genėti saugotinus želdinius (toliau – Leidimas), išduotą pagal Tvarkos aprašo 2 priede nustatytą formą ar vadovaujantis galiojančiu Administracijos direktoriaus ir (ar) jo įgalioto asmens sprendimu dėl saugotinų želdinių kirtimo, kitokio pašalinimo iš augimo vietos ar intensyvaus genėjimo ir sumokėjus Administracijos direktoriaus ir (ar) jo įgalioto asmens pagal aplinkos ministro tvirtinamus Želdinių atkuriamosios vertės įkainius apskaičiuotą želdinių atkuriamosios vertės kompensaciją. 
5. Saugotinus želdinius kirsti, kitaip pašalinti iš augimo vietos ar intensyviai genėti be Leidimo ar Sprendimo galima, kai:
5.1. jie auga elektros tinklų, šilumos perdavimo tinklų, magistralinių dujotiekių ir naftotiekių (produktotiekių) apsaugos zonose ir šiuos darbus atlieka prieš darbų pradžią apie juos raštu informavę žemės, kurioje  auga saugotini želdiniai, savininką ar valdytoją, elektros tinklus, šilumos tinklus, magistralinius dujotiekius ir naftotiekius (produktotiekių) eksploatuojantys asmenys ar jų įgalioti tretieji asmenys;
5.2. šiuos darbus reikia atlikti nedelsiant – dėl gamtinio, eismo ar kito įvykio pakitus želdinių būklei, kai dėl to jie kelia pavojų gyventojams, jų turtui, statiniams ar eismo saugumui. Šiuo atveju darbus atlikę asmenys per 3 darbo dienas privalo raštu informuoti Savivaldybės administraciją, nurodydami saugotino želdinio vietą (adresą ar koordinates) ir pateikdami 3 nuotraukas, kuriose būtų užfiksuotas vaizdas prieš atliekant darbus ir iš skirtingų pusių užfiksuotas nukirstas, kitaip pašalintas iš augimo vietos ar intensyviai nugenėtas saugotinas želdinys;
6. Želdinių atkuriamosios vertės kompensacija neskaičiuojama ir apie tai pažymima Leidime, kai saugotini želdiniai:
6.1. nebus kertami – Leidimas išduotas intensyviam želdinių genėjimui;
6.2. kertami, kitaip pašalinami iš augimo vietos ar intensyviai genimi 5 punkte numatytais atvejais;
6.3. yra pažeisti stiebo ir šaknų puvinio arba vabzdžių kenkėjų ar grybinių ligų (išskyrus biologinei įvairovei svarbius želdinius, kurie nekelia pavojaus gyventojams, jų turtui, statiniams ir eismo saugumui);
6.4. yra pasvirę didesniu kaip 45 laipsnių kampu;
6.5. kertami vykdant teritorijų planavimo dokumentuose, viešųjų atskirųjų želdynų projektuose numatytus kraštovaizdžio formavimo kirtimus;
6.6. auga ant piliakalnių, pilkapių;
6.7. auga kapinėse ir ardo paminklus, antkapius, kitus kapinių statinius ar įrenginius;
6.8. gadina pastato pamatus ar kitas jo dalis;
6.9. auga apsaugos zonose, kai tai nesuderinama su šioms apsaugos zonoms Lietuvos Respublikos specialiųjų žemės naudojimo sąlygų įstatyme nustatytais apribojimais;
6.10. auga geležinkelio kelių ir jų įrenginių, geležinkelio želdinių apsaugos zonoje;
6.11. auga teritorijoje, kuri naudojama valstybinės reikšmės keliams eksploatuoti;
6.12. auga valstybinės ar vietinės reikšmės kelio juostoje ir dėl blogos būklės kelia grėsmę užvirsti ant kelio;
6.13. nurodyti saugomų teritorijų planavimo, saugomų rūšių ar buveinių apsaugos priemonių įgyvendinimo dokumentuose kaip kertami ar kitaip pašalinami iš augimo vietos;
6.14. auga žemėje, kurioje teisės aktų nustatyta tvarka leidžiama veisti mišką;
6.15. kertami ar kitaip pašalinami iš augimo vietos įgyvendinant krašto apsaugos ar valstybės sienos apsaugos tikslus.
7. Asmuo, prašantis išduoti Leidimą privačiame sklype, kai nevykdomi statybos darbai, pateikia Savivaldybės administracijai nustatytos formos (Tvarkos aprašo 1 priedas) prašymą (toliau – Prašymas). Asmuo, prašantis išduoti Leidimą kito asmens žemėje, Prašymą suderina su tos žemės savininku ar valdytoju (suderinimo nereikia, kai teikiamas Prašymas kirsti, kitaip pašalinti iš augimo vietos ar intensyviai genėti saugotinus želdinius žemėje, kurios valdytoja yra Savivaldybė). Su tos žemės savininku ar valdytoju nesuderintas Prašymas nenagrinėjamas. Su prašymu privalomai teikiami šie dokumentai:
7.1. žemės sklypo plano kopija;
7.2. nustatyta tvarka suderintas ir patvirtintas projektas, kuriame numatytas želdinių kirtimas, persodinimas ar kitoks pašalinimas, genėjimas, specialusis planas, kitas teritorijų planavimo dokumentas;
7.3. nekilnojamo turto registro centrinio duomenų banko išrašo apie nuosavybės teisę įregistruotą žemės sklypą kopija;
7.4. įgaliojimo kopija, jei prašymą ir dokumentus pasirašo ir teikia įgaliotas asmuo; 
7.5. daugiabučių namų bendrijos ar gyventojų susirinkimo protokolo, patvirtinančio, kad šiam prašymui pritarta paprasta balsų dauguma (50 proc. plius 1 balsas), kopija arba išrašas (jei prašymą teikia daugiabučių namų bendrija); 
7.6. želdinių būklės ekspertizės išvada (18 punkte nurodytais atvejais);
7.7. prašomo (-ų) pašalinti saugotino (-ų) želdinio (-ų) fotonuotrauka (-os).
8. Asmuo arba statytojas, turintis išduotą statybos leidimą ir prašantis išduoti Leidimą sklype, kuriame numatomi statybos darbai, pateikia Savivaldybei nustatytos formos (Tvarkos aprašo 1 priedas) prašymą, kartu teikiami šie dokumentai:
8.1. Tvarkos Aprašo 7.2. 7.6. ir 7.7. punktuose išvardyti dokumentai;
8.2. želdyno projekto kopija (kai tokį projektą privalome rengti).
9. Žemės ūkio ir aplinkosaugos skyriui (toliau – Žemės ūkio ir aplinkosaugos skyrius) įvertinus pateiktus prašymus ir nustačius, kad Tvarkos aprašo 7 ir 8 punktuose nurodyti asmenys, prašantys išduoti Leidimą, pateikė netinkamai užpildytą Prašymą, Žemės ūkio ir aplinkosaugos skyrius per 5 darbo dienas nuo prašymo gavimo dienos raštu informuoja apie tai asmenis ir nustato 5 darbo dienų terminą patikslintam Prašymui pateikti.
10. Gavęs asmens ar statytojo Prašymą ir, jeigu būtina, Tvarkos aprašo 9 punkte nustatyta tvarka asmeniui ar statytojui patikslinus Prašymą, Žemės ūkio ir aplinkosaugos skyrius organizuoja Prašymo išduoti Leidimą nagrinėjimą.
11. Tvarkos aprašo 7 ir 8 punktuose nurodytų asmenų Prašymai turi būti išnagrinėti per 20 darbo dienų nuo tinkamai užpildytų Prašymų gavimo dienos. 
12. Tvarkos aprašo nustatyta tvarka ir terminais išnagrinėjus Prašymus ir nustačius, kad numatomas saugotinų želdinių kirtimas, kitoks pašalinimas iš augimo vietos ar intensyvus genėjimas prieštarauja Savivaldybės strateginiams plėtros ir veiklos planams, Savivaldybės ir (ar) vietovės lygmens kompleksinio ir specialiojo teritorijų planavimo dokumentams, asmenys apie atsisakymą išduoti Leidimą informuojami Savivaldybės administracijos direktoriaus arba jo įgalioto asmens raštu, nurodant motyvus. Šiame punkte nurodyto rašto projektą rengia Žemės ūkio ir aplinkosaugos skyrius.
13. Jeigu per nustatytą terminą, pagal tinkamai užpildytą Prašymą, Leidimas neišduodamas arba Tvarkos aprašo 12 punkte nustatyta tvarka motyvuotai neatsisakoma jį išduoti, laikoma, kad Leidimas išduotas.
14. Žemės ūkio ir aplinkosaugos skyrius, laikydamasis asmens duomenų apsaugą reglamentuojančių teisės aktų reikalavimų, privalo ne vėliau kaip per 3 darbo dienas nuo Leidimo išdavimo privačios žemės sklypo savininkui Savivaldybės interneto svetainėje paskelbti informaciją apie išduotą Leidimą, nurodant numatomų kirsti, kitaip pašalinti iš augimo vietos ar intensyviai genėti saugotinų želdinių vietą, rūšį, skaičių, skersmenį. 
15. Leidime numatyti saugotinų želdinių kirtimo, kitokio pašalinimo iš augimo vietos ar intensyvaus genėjimo darbai gali būti pradėti ne anksčiau kaip po 10 darbo dienų nuo įsigaliojusio Leidimo ar Sprendimo paskelbimo Savivaldybės interneto svetainėje.
16. Jei Prašymas pateiktas kirsti, kitaip pašalinti iš augimo vietos ar intensyviai genėti saugotinus želdinius valstybinėje žemėje, sprendime išduoti leidimą (toliau – Sprendimas) nurodomas leidimo įsigaliojimo terminas, kuris gali būti ne ankstesnis kaip po 20 darbo dienų nuo Sprendimo priėmimo dienos. Žemės ūkio ir aplinkosaugos skyrius ne vėliau kaip per 3 darbo dienas nuo Sprendimo priėmimo dienos Savivaldybės interneto svetainėje paskelbia informaciją apie priimtą Sprendimą, nurodant numatomų kirsti, kitaip pašalinti iš augimo vietos ar intensyviai genėti saugotinų želdinių vietą, rūšį, skaičių, skersmenį, želdinių atkuriamosios vertės kompensacijos dydį bei numatomą leidimo įsigaliojimo dieną. Kartu su Sprendimu Savivaldybės interneto svetainėje paskelbiama Kėdainių rajono savivaldybės želdynų ir želdinių apsaugos, priežiūros ir tvarkymo komisijos (toliau - Komisija) išvada ir (ar) želdynų ir želdinių būklės ekspertizės išvada, kai šias išvadas, teisės aktų numatytais atvejais, privaloma gauti ir įvertinti iki Sprendimo priėmimo.
17. Jeigu per nustatytą terminą Savivaldybės administracija gavo Tvarkos aprašo 18.3 papunktyje numatytą rašytinį suinteresuotos visuomenės prašymą atlikti želdynų ir želdinių būklės ekspertizę arba 19 punkte numatytą suinteresuotos visuomenės pranešimą apie jos iniciatyva užsakytą želdynų ir želdinių būklės ekspertizę ir tai patvirtinančius dokumentus, leidimo įsigaliojimas atidedamas laikotarpiui, reikalingam želdynų ir želdinių būklės ekspertizei atlikti. Gavusi želdynų ir želdinių būklės ekspertizės išvadą, Savivaldybės administracija per 5 darbo dienas susipažįsta su želdynų ir želdinių būklės ekspertizės išvada ir, atsižvelgdamas į ekspertizės išvadą, palieka Sprendimą nepakeistą, pakeičia arba panaikina Sprendimą dėl Leidimo išdavimo ir jį kartu su želdynų ir želdinių būklės ekspertizės išvada paskelbia Savivaldybės interneto svetainėje. Jeigu į Komisijos išvadą ir (ar) želdynų ir želdinių būklės ekspertizės išvadą neatsižvelgiama ar atsižvelgiama tik iš dalies Sprendime dėl Leidimo išdavimo privaloma nurodyti tokio sprendimo priežastis ir motyvus. Leidimas galioja neterminuotai. Leidime numatyti želdinių kirtimo, kitokio pašalinimo iš augimo vietos ar intensyvaus genėjimo darbai gali būti pradėti ne anksčiau kaip po 10 darbo dienų nuo įsigaliojusio Leidimo paskelbimo Savivaldybės interneto svetainėje.
18. Želdynų ir želdinių būklės ekspertizė privaloma, kai: 
18.1. numatoma pertvarkyti didesnius kaip 1 hektaro ploto viešuosius želdynus urbanizuotose teritorijose;
18.2. numatoma kirsti ar kitaip pašalinti iš augimo vietos gatvių želdinius ilgesniame kaip 100 m gatvės ruože, kai numatomame pertvarkyti gatvės ruože auga 10 ir daugiau saugotinų želdinių;
18.3. suinteresuotos visuomenės reikalavimu, kai pateikiamas rašytinis prašymas dėl numatomų tvarkyti viešųjų želdynų ir želdinių būklės ekspertizės atlikimo, kurį pasirašė ne mažiau kaip 100 asmenų, kai numatoma kirsti viešuosius želdinius miesto ar miestelio teritorijoje, arba kurį pasirašė ne mažiau kaip 40 asmenų, kai numatoma kirsti viešuosius želdinius kurorto ar kaimo teritorijoje.
19. Suinteresuota visuomenė turi teisę savo iniciatyva užsakyti viešųjų želdynų ir želdinių būklės ekspertizę, kai jos atlikti neprivaloma, ir perduoti ekspertizės išvadą Žemės ūkio ir aplinkosaugos skyriui. Apie užsakytą ir numatomą atlikti viešųjų želdynų ir želdinių būklės ekspertizę suinteresuotos visuomenės atstovai privalo informuoti Savivaldybės administraciją raštu, pateikdami pranešimą, iki Tvarkos aprašo 16 punkte nustatyta tvarka Administracijos direktoriaus arba jo įgalioto asmens nustatyto Leidimo įsigaliojimo termino arba iki viešojo atskirojo želdyno projektavimo parengiamojo etapo pabaigos.
20. Želdynų ir želdinių būklės ekspertizė atliekama parengiamuoju viešųjų atskirųjų želdynų projektų rengimo etapu. Planuojant viešųjų atskirųjų želdynų pertvarkymą, želdinių kirtimą ar kitokį pašalinimą iš augimo vietos ir (ar) tvarkymą Tvarkos aprašo 18 ir 19 punktuose nurodytais atvejais, Savivaldybės administracija gavusi želdynų ir želdinių būklės ekspertizės išvadą privalo į ją atsižvelgti arba nurodyti priežastis ir motyvus, jeigu nuspręsta atsižvelgti tik iš dalies arba nuspręsta neatsižvelgti į želdynų ir želdinių būklės ekspertizės išvadą.
21. Kai Savivaldybės želdynų ir želdinių teritorijose arba ne savivaldybės valdomoje valstybinėje žemėje ketinama kirsti ar kitaip pašalinti iš augimo vietos 10 ar daugiau saugotinų želdinių, viešuosiuose atskiruosiuose želdynuose augančius saugotinus želdinius, privaloma gauti Komisijos išvadą dėl būtinybės kirsti ar kitaip pašalinti iš augimo vietos saugotinus želdinius. Komisija išvadą privalo pateikti per 20 darbo dienų.
22. Komisijos nariais gali būti Savivaldybės tarybos nariai, valstybės tarnautojai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, bendruomeninių organizacijų ir asociacijų ar kitų viešųjų juridinių asmenų (išskyrus valstybės ar Savivaldybės, jų institucijų įsteigtus juridinius asmenis), kurie įsteigti teisės aktų nustatyta tvarka ir skatina aplinkos apsaugą, atstovai, Savivaldybės gyventojai. Į Komisijos  sudėtį privaloma įtraukti bendruomeninių organizacijų ir asociacijų ar kitų viešųjų juridinių asmenų (išskyrus valstybės ar Savivaldybės, jų institucijų įsteigtus juridinius asmenis), kurie įsteigti teisės aktų nustatyta tvarka ir skatina aplinkos apsaugą, raštu pareiškusių iniciatyvą dalyvauti Komisijos veikloje, atstovus. Bendruomeninių organizacijų ir asociacijų ar kitų viešųjų juridinių asmenų (išskyrus valstybės ar Savivaldybės, jų institucijų įsteigtus juridinius asmenis), kurie įsteigti teisės aktų nustatyta tvarka ir skatina aplinkos apsaugą, atstovai turi sudaryti ne mažiau kaip pusę Komisijos narių skaičiaus, išskyrus atvejus, kai šie asmenys raštu neišreiškė iniciatyvos dalyvauti Komisijos veikloje. Į Komisijos posėdžius privalo būti kviečiamas Aplinkos apsaugos departamento prie Aplinkos ministerijos atstovas nuomonei pateikti, kai Komisija rengia išvadą dėl ketinimo Savivaldybės želdynų ir želdinių teritorijose arba ne Savivaldybės valdomoje valstybinėje žemėje kirsti ar kitaip pašalinti iš augimo vietos 20 ar daugiau želdinių arba kai viešuosiuose atskiruosiuose želdynuose ketinama kirsti ar kitaip pašalinti iš augimo vietos 10 ar daugiau želdinių.
23. Jeigu želdinį nukirtus ar kitaip pašalinus iš augimo vietos paaiškėja, kad privačios žemės sklypo savininkui ar valstybinės žemės valdytojui išduotame Leidime nurodytas želdinių atkuriamosios vertės kompensacijos dydis yra netikslus arba neturėjo būti skaičiuojamas, privačios žemės sklypo savininkas ar valstybinės žemės valdytojas turi teisę kreiptis į Savivaldybės administraciją dėl želdinių atkuriamosios vertės dydžio perskaičiavimo ir dalies ar visos sumokėtos želdinių atkuriamosios vertės kompensacijos grąžinimo. Savivaldybės administracija privalo privačios žemės sklypo savininko ar valstybinės žemės valdytojo prašymą dėl želdinių atkuriamosios vertės kompensacijos perskaičiavimo išnagrinėti ir priimti sprendimą dėl želdinių atkuriamosios vertės kompensacijos permokos grąžinimo per 20 darbo dienų nuo tinkamai užpildyto prašymo (Tvarkos aprašo 4 priedas) gavimo bei grąžinti želdinių atkuriamosios vertės kompensacijos permoką per 20 darbo dienų nuo sprendimo priėmimo. Jeigu nukirtus ar kitaip pašalinus iš augimo vietos Savivaldybės želdynų ir želdinių teritorijoje buvusį želdinį paaiškėja, kad sprendime nurodytas želdinių atkuriamosios vertės kompensacijos dydis yra netikslus arba neturėjo būti skaičiuojamas, Savivaldybės administracija jį perskaičiuoja ir atitinkamai sumažina ar padidina savo artimiausios želdinių atkuriamosios vertės kompensacijos dydį.
24. Asmuo, kuriam išduotas Leidimas, prieš saugotinų želdinių, nurodytų Leidime, kirtimą ar kitokį pašalinimą turi sumokėti jų atkuriamąją vertę, išskyrus Tvarkos aprašo 6 punkte nurodytus atvejus, į Savivaldybės nurodytą sąskaitą.
25. Priėmus sprendimą dėl saugotinų želdinių kirtimo, kitokio pašalinimo iš augimo vietos ar intensyvaus genėjimo Žemės ūkio ir aplinkosaugos skyriaus atstovas saugotinus želdinius pažymi nustatytos spalvos dažais (raudonais – šalinamas; geltonais – genėjimas; žaliais – persodinimas).
26. Prašymas nenagrinėjamas ir Leidimas neišduodamas kai:
26.1. želdynų ir želdinių savininkas ar valdytojas, kitas fizinis ar juridinis asmuo netinkamai užpildo prašymo formą (Tvarkos aprašo 1 priedas), nepateikia prašymo formoje prašomos informacijos arba pateikia klaidingą informaciją apie prašomo kirsti, kitaip pašalinti iš augimo vietos ar intensyviai genėti saugotino želdinio būklę;
26.2. vadovaujantis Želdynų įstatymo 5 straipsnio 2 dalies 12 punktu, visuomenė nebuvo supažindinta su želdynų ir želdinių būklę keičiančiais projektais, dar nepasibaigęs projektų viešinimo terminas;
26.3. vadovaujantis Želdynų įstatymo 23 straipsnio 2 dalimi, nebuvo atlikta želdinių būklės ekspertizė;
27. Leidimo galiojimas panaikinamas:
27.1. kai įsiteisėja teismo sprendimas;
27.2. kai savivaldybės vykdomoji institucija išduoda naują leidimą;
27.3. privataus žemės sklypo savininko ar valstybinės žemės valdytojo prašymu.

III SKYRIUS
BAIGIAMOSIOS NUOSTATOS

28. Vykdant Tvarkos aprašą privaloma užtikrinti, kad asmens duomenys būtų tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo reikalavimų.
29. Savivaldybės institucijų sprendimai, priimti vadovaujantis šiuo Tvarkos aprašu, gali būti skundžiami Lietuvos Respublikos administracinių bylų teisenos įstatymo nustatyta tvarka.
30.Tvarkos aprašas keičiamas ir pripažįstamas netekusiu galios Savivaldybės tarybos sprendimu.
______________________________________



Saugotinų želdinių kirtimo, kitokio 
pašalinimo iš augimo vietos ar intensyvaus 
genėjimo leidimų išdavimo ir prašymų dėl 
želdinių atkuriamosios vertės kompensacijos 
dydžio perskaičiavimo nagrinėjimo ir 
sumokėtos želdinių atkuriamosios vertės 
kompensacijos grąžinimo tvarkos aprašo
1 priedas

_______________________________________________________________________________
(Prašymą teikiančio fizinio asmens vardas, pavardė ar juridinio asmens pavadinimas)

_______________________________________________________________________________
(adresas, telefono numeris)

Kėdainių rajono savivaldybės administracijai
(savivaldybės pavadinimas)

PRAŠYMAS

______________________
(data)

1. Prašau leisti kirsti, persodinti ar kitaip pašalinti, genėti saugotinus želdinius, privačiame, valstybiniame žemės sklype ar savivaldybės želdynų ir želdinių teritorijose (reikalingą pabraukti)_____________________________________________________________________
(adresas, žemės sklypo kadastro Nr.)
_______________________________________________________________________________
(numatomi atlikti darbai)
_______________________________________________________________________________
(saugotinų želdinių rūšys, kiekis, medžio stiebo skersmuo 1,3 m aukštyje)
_______________________________________________________________________________
(želdinių kirtimo, persodinimo ar kitokio pašalinimo, genėjimo priežastis)

Pateikiu šiuos dokumentus: 

1. Žemės sklypo_________________________________________________________________
(dokumento pavadinimas, Nr., data, žemės sklypo planas)
2. Nustatyta tvarka suderintas ir patvirtintas projektas, kuriame numatytas želdinių kirtimas, persodinimas ar kitoks pašalinimas, genėjimas, specialusis planas, kitas teritorijų planavimo dokumentas (reikalingą pabraukti)___________________________________________________
_______________________________________________________________________________
(dokumento pavadinimas, patvirtinimo data)

3. Nekilnojamo turto registro centrinio duomenų banko išrašo apie nuosavybės teise įregistruotą žemės sklypą, kopija;
4. įgaliojimo kopija, jei prašymą ir dokumentus pasirašo ir teikia įgaliotas asmuo; 
5. daugiabučių namų bendrijos ar gyventojų susirinkimo protokolo, patvirtinančio, kad šiam prašymui pritarta paprasta balsų dauguma (50 proc. plius 1 balsas), kopija arba išrašas (jei prašymą teikia daugiabučių namų bendrija); 
6. želdinių būklės ekspertizės išvada (Aprašo 17 punkte nurodytais atvejais);
7. prašomo (-ų) pašalinti saugotino (-ų) želdinio (-ų) fotonuotrauka (-os);
8. želdyno projekto kopija (kai tokį projektą privalome rengti).

_______________________________________________________________________________
(pateikiamo dokumento pavadinimas)

Darbus numatoma pradėti ir baigti___________________________________________________
(numatoma darbų atlikimo data)

Patvirtinu, jog esu informuotas apie tai, kad:
mano asmens duomenų valdytojas: Kėdainių rajono savivaldybės administracija (juridinio asmens kodas 188768545, adresas: J. Basanavičiaus g. 36, LT-57288 Kėdainiai, tel. (8 347)  69 550, el. p. administracija@kedainiai.lt.
asmens duomenų tvarkymo tikslas: saugotinų želdinių kirtimo, kitokio pašalinimo iš augimo vietos ar intensyvaus genėjimo leidimo išdavimo tikslais;
asmens duomenys tvarkomi vadovaujantis: Bendrojo duomenų apsaugos reglamento (toliau – BDAR) 6 straipsnio 1 dalies c punktu, t. y. siekiant įvykdyti teisinę prievolę;
asmens duomenys bus saugomi 10 metų nuo prašymo pateikimo dienos;
asmens duomenys gali būti pateikti institucijoms ar įstaigoms, kai tokių duomenų pateikimas yra privalomas teisės aktų nustatyta tvarka;
turiu šias duomenų subjekto teises: teisę susipažinti su savo duomenimis ir kaip jie yra tvarkomi; teisę reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis; teisę prašyti savo duomenis sunaikinti arba sustabdyti duomenų tvarkymo veiksmus (išskyrus saugojimą); teisę prašyti, kad asmens duomenų tvarkymas būtų apribotas; teisę į duomenų perkėlimą; teisę atšaukti sutikimą; pateikti skundą ir pasikonsultuoti su duomenų valdytojo duomenų apsaugos pareigūnu el. p. duomenu.sauga@kedainiai.lt. Suprantu, kad mano teisės gali būti įgyvendintos tik nustačius mano tapatybę, taip pat kiekvienu konkrečiu atveju įvertinus mano prašymo pagrįstumą.
Daugiau informacijos apie asmens duomenų apsaugą galite rasti interneto svetainės www.kedainiai.lt skyriaus „Teisinė informacija“ srityje „Asmens duomenų apsauga“.



_______________ 	________________________
(parašas)	 	 (vardas ir pavardė)

SUDERINTA
______________________
(asmens, kurio sklype auga 
prašyme nurodyti saugotini želdiniai
vardas, pavardė, parašas)




Saugotinų želdinių kirtimo, kitokio 
pašalinimo iš augimo vietos ar intensyvaus 
genėjimo leidimų išdavimo ir prašymų dėl 
želdinių atkuriamosios vertės kompensacijos 
dydžio perskaičiavimo nagrinėjimo ir 
sumokėtos želdinių atkuriamosios vertės 
kompensacijos grąžinimo tvarkos aprašo
2 priedas

___________________________________________________________
(savivaldybės administracijos struktūrinio padalinio pavadinimas)

LEIDIMAS KIRSTI, PERSODINTI IŠ AUGIMO VIETOS AR KITAIP PAŠALINTI, GENĖTI SAUGOTINUS ŽELDINIUS 

__________________ Nr. _________
	(data)	

Kėdainiai

Leidžiama pagal pateiktą prašymą ___________________________________________________
(juridinio asmens pavadinimas (fizinio asmens vardas, pavardė),
_______________________________________________________________________________
adresas, telefono numeris)
žemės sklype ___________________________________________________________________
(sklypo, kuriame vykdomi želdinių kirtimo, persodinimo ar kitokio pašalinimo,
_______________________________________________________________________________
genėjimo darbai, adresas, žemės sklypo kadastro numeris)
_______________________________________________________________________________
(leidžiamų vykdyti darbų esmė)
______________________________________________________________________________________
(terminai, ribojantys darbus)

	_______________________________
_______________________________
_______________________________
(saugotinų medžių ir krūmų rūšys*)
	_________________
_________________
_________________
(medžio stiebo skersmuo 1,3 m aukštyje)
	____________________
____________________
____________________
(medžių ir krūmų kiekis)



Želdinių atkuriamoji vertė __________________________ (žodžiais) _____ Eur ___ ct; 

Leidimas saugotinus medžius ir krūmus kirsti, persodinti, kitaip pašalinti galioja neterminuotai.


_____________________________            ______________                  ____________________
(Leidimą išdavusio tarnautojo                                               (parašas)                                (vardas ir pavardė)
pareigų pavadinimas)
A.V.


* Įterpiama tiek eilučių, kiek reikia visoms rūšims išvardyti
_________________


Saugotinų želdinių kirtimo, kitokio 
pašalinimo iš augimo vietos ar intensyvaus 
genėjimo leidimų išdavimo ir prašymų dėl 
želdinių atkuriamosios vertės kompensacijos 
dydžio perskaičiavimo nagrinėjimo ir 
sumokėtos želdinių atkuriamosios vertės 
kompensacijos grąžinimo tvarkos aprašo
3 priedas

SPRENDIMAS IŠDUOTI LEIDIMĄ KIRSTI, KITAIP PAŠALINTI IŠ AUGIMO VIETOS AR INTENSYVIAI GENĖTI SAUGOTINUS ŽELDINIUS

__________________ Nr. _________
(data)

Kėdainiai

Nuspręsta pagal pateiktą prašymą ____________________________________________________
(juridinio asmens pavadinimas (fizinio asmens vardas, pavardė),
________________________________________________________________________________
adresas, telefono numeris)
žemės sklype _____________________________________________________________________
(sklypo, kuriame vykdomi saugotinų medžių ir krūmų kirtimo, kitokio pašalinimo iš augimo vietos ar intensyvaus genėjimo, darbai, adresas, žemės sklypo kadastro numeris)
________________________________________________________________________________
(leidžiamų vykdyti darbų esmė)
________________________________________________________________________________
(terminai, ribojantys darbus)
	_______________________________
_______________________________
(saugotinų medžių ir krūmų rūšys*)
	_________________
_________________
(medžio stiebo skersmuo 1,3 m aukštyje)
	____________________
____________________
(medžių ir krūmų kiekis)


Medžių ir krūmų atkuriamoji vertė __________________________ (žodžiais) _____ Eur ___ ct. 

Sprendimas kirsti, kitaip pašalinti iš augimo vietos įsigalioja 20.... m. ..............................  .... dieną. 

_____________________________	          ______________	                _________________
(Sprendimą priėmusio tarnautojo	                  (parašas)	                   (vardas ir pavardė)
pareigų pavadinimas)

A.V.

	SUDERINTA
_______________________
(saugomos teritorijos direkcijos 
atstovo pareigų pavadinimas)


_______________________
(parašas, vardas ir pavardė)
	SUDERINTA
______________________
(Kultūros paveldo departamento prie Kultūros ministerijos teritorinio skyriaus atstovo pareigų pavadinimas)

_______________________
(parašas, vardas ir pavardė)



* Įterpiama tiek eilučių, kiek reikia visoms rūšims išvardyti. 

_________________



Saugotinų želdinių kirtimo, kitokio 
pašalinimo iš augimo vietos ar intensyvaus 
genėjimo leidimų išdavimo ir prašymų dėl 
želdinių atkuriamosios vertės kompensacijos 
dydžio perskaičiavimo nagrinėjimo ir 
sumokėtos želdinių atkuriamosios vertės 
kompensacijos grąžinimo tvarkos aprašo
4 priedas

_______________________________________________________________________________
(Prašymą teikiančio fizinio asmens vardas, pavardė ar juridinio asmens pavadinimas)

_______________________________________________________________________________
(adresas, telefono numeris)
___Kėdainių rajono savivaldybės administracijai__
(savivaldybės pavadinimas)

PRAŠYMAS 
PERSKAIČIUOTI AR GRĄŽINTI SAUGOTINŲ ŽELDINIŲ ATKURIAMOSIOS VERTĖS KOMPENSACIJĄ
__________________________
(data)


Prašau perskaičiuoti, gražinti (reikiamą pabraukti), prie Leidimo saugotinų medžių ir krūmų kirtimo, persodinimo ar kitokio pašalinimo, genėjimo darbams žemės sklype adresu Leidimo Nr.________ apskaičiuotą želdinių atkuriamosios vertės kompensacijos dydį.
______________________________________________________________________________________
_______________________________________________________________________________
_______________________________________________________________________________
_______________________________________________________________________________
(aplinkybės dėl kurių saugotinų želdinių atkuriamosios vertės kompensacija turėtų būti perskaičiuota ar gražinta, nurodant medžių rūšis ir kiekius)
Patvirtinu, jog esu informuotas apie tai, kad:
mano asmens duomenų valdytojas: Kėdainių rajono savivaldybės administracija (juridinio asmens kodas 188768545, adresas: J. Basanavičiaus g. 36, LT-57288 Kėdainiai, tel. (8 347)  69 550, el. p. administracija@kedainiai.lt.
asmens duomenų tvarkymo tikslas: saugotinų želdinių kirtimo, kitokio pašalinimo iš augimo vietos ar intensyvaus genėjimo leidimo išdavimo tikslais;
asmens duomenys tvarkomi vadovaujantis: Bendrojo duomenų apsaugos reglamento (toliau – BDAR) 6 straipsnio 1 dalies c punktu, t. y. siekiant įvykdyti teisinę prievolę;
asmens duomenys bus saugomi 10 metų nuo prašymo pateikimo dienos;
asmens duomenys gali būti pateikti institucijoms ar įstaigoms, kai tokių duomenų pateikimas yra privalomas teisės aktų nustatyta tvarka;
turiu šias duomenų subjekto teises: teisę susipažinti su savo duomenimis ir kaip jie yra tvarkomi; teisę reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis; teisę prašyti savo duomenis sunaikinti arba sustabdyti duomenų tvarkymo veiksmus (išskyrus saugojimą); teisę prašyti, kad asmens duomenų tvarkymas būtų apribotas; teisę į duomenų perkėlimą; teisę atšaukti sutikimą; pateikti skundą ir pasikonsultuoti su duomenų valdytojo duomenų apsaugos pareigūnu el. p. duomenu.sauga@kedainiai.lt. Suprantu, kad mano teisės gali būti įgyvendintos tik nustačius mano tapatybę, taip pat kiekvienu konkrečiu atveju įvertinus mano prašymo pagrįstumą.
Daugiau informacijos apie asmens duomenų apsaugą galite rasti interneto svetainės www.kedainiai.lt skyriaus „Teisinė informacija“ srityje „Asmens duomenų apsauga“.
________________ 	 ________________________
(parašas)	 	(vardas ir pavardė)


SUDERINTA
______________________
(asmens, kurio sklype auga 
prašyme nurodyti saugotini želdiniai,
vardas, pavardė, parašas)

____________________________________________




Saugotinų želdinių kirtimo, kitokio 
pašalinimo iš augimo vietos ar intensyvaus 
genėjimo leidimų išdavimo ir prašymų dėl 
želdinių atkuriamosios vertės kompensacijos 
dydžio perskaičiavimo nagrinėjimo ir 
sumokėtos želdinių atkuriamosios vertės 
kompensacijos grąžinimo tvarkos aprašo
5 priedas

SPRENDIMAS KIRSTI, KITAIP PAŠALINTI IŠ AUGIMO VIETOS AR INTENSYVIAI GENĖTI SAUGOTINUS ŽELDINIUS
__________________ Nr. _________
(data)

Kėdainiai

Nuspręsta _______________________________________________________________________
juridinio asmens pavadinimas,
________________________________________________________________________________
adresas, telefono numeris
žemės sklype _____________________________________________________________________
(sklypo, kuriame vykdomi saugotinų medžių ir krūmų kirtimo, kitokio pašalinimo iš augimo vietos ar intensyvaus genėjimo, darbai, adresas, žemės sklypo kadastro numeris)
________________________________________________________________________________
(vykdomų darbų esmė)
________________________________________________________________________________
(terminai, ribojantys darbus)
	_______________________________
_______________________________
(saugotinų medžių ir krūmų rūšys*)
	_________________
_________________
(medžio stiebo skersmuo 1,3 m aukštyje)
	____________________
____________________
(medžių ir krūmų kiekis)


Medžių ir krūmų atkuriamoji vertė __________________________ (žodžiais) _____ Eur ___ ct. 

Sprendimas kirsti, kitaip pašalinti iš augimo vietos įsigalioja 20.... m. ..............................  .... dieną. 

_____________________________	          ______________	                _________________
(Sprendimą priėmusio tarnautojo	                  (parašas)	                   (vardas ir pavardė)
pareigų pavadinimas)

A.V.

	SUDERINTA
_______________________
(saugomos teritorijos direkcijos 
atstovo pareigų pavadinimas)


_______________________
(parašas, vardas ir pavardė)
	SUDERINTA
______________________
(Kultūros paveldo departamento prie Kultūros ministerijos teritorinio skyriaus atstovo pareigų pavadinimas)

_______________________
(parašas, vardas ir pavardė)



* Įterpiama tiek eilučių, kiek reikia visoms rūšims išvardyti
_________________

Lietuvos Respublikos želdynų įstatymo 13 straipsnio 9 dalimi, 

savivaldybės taryba 

1. Patvirtinti Saugotinų želdinių kirtimo, kitokio pašalinimo iš augimo vietos ar intensyvaus 


genėjimo leidimų išdavimo ir prašymų d


ėl želdinių atkuriamosios vertės kompensacijos dydžio 


perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo 

Pripažinti netekusiais galios Kėdainių rajono želdynų ir želdinių apsaugos t


aisyklių, 


patvirtintų Kėdainių rajono savivaldybės tarybos 2020 m. vasario 28 d. sprendimu Nr. TS


-


35 „Dėl 


Kėdainių rajono želdynų ir želdinių apsaugos taisyklių patvirtini


mo“ 15 punktą, IV, IX skyrius ir 1 


bei

